Цигонаш
Цигонаш — уггаре йоккха Европера этносин кӀезиг къаьмнийн тоба, ХӀиндера схьадалар долуш этносин чӀор. Елена Марушиакова и В. Попов (Болгари) цӀе йлучу этнологаш уьш билгалбо — тобанийукъара этносин кхоллам санна. Оцу башхаллонаш билгалйоху цигонаш мозайка санна дукху пачхьалкхахь баьржина хилар а, цуьнца дихкина а долуш цера хӀинцлера идентичносташ кхолаялар (мадара лахахь хьажа). Йаьржина цера цӀе йу — ром, рома, делахь кхинйолу этнонимаш а йу лелош: синти, мануш («нах»), кале («Ӏаьржа»). Европин массо цигонаш политикин маьӀнехь лелош йу рома (инг. Roms, Romanies) цӀе. Цигонаш беха Европин дукха пачхьалкхашкахь, цул совнах беха Къилбаседа Африкехь, Къилбаседа Америкехь а, Къилба Америкехь а, Австралехь. Европин цигонашна гергара цигонийн тобанаш йеха Гергарчу Малхбален пачхьалкхашкахь. Дуьненахь цигонаш 4 373 000 кхочу. ССРС пачхьалкхехь официалан 175,3 эзар цигонаш бара (1970 шо). Россехь беха 220 эзар герг цигон.